stanford-oval/wikipedia huggingface dataset:
Johannes van Gastel

Johannes van Gastel (10. syyskuuta 1853 Roosendaal – 11. lokakuuta 1928 Tilburg) oli alankomaalainen jousiampuja. Hän edusti seuratasolla tilburgilaista Nooit Volleerdia. Van Gastel kilpaili Pariisin olympialaisissa 1900 "tuntemattomassa tapahtumassa", josta ei ole tiedossa sääntöjä eikä tuloksia.
Myös Johanneksen poika Jo oli olympiatason jousiampuja.
Bad Company

| Bad Company |
| --- | --- |
 Bad Company vuonna 1976. Vasemmalta oikealle Burrell, Rodgers, Kirke ja Ralphs.
Tiedot
Toiminnassa:  1973–1986, 1986–2002, 2008–2019
Tyylilaji:  rock, hard rock, blues rock
Kotipaikka:   Englanti
Laulukieli:  englanti
Jäsenet:  Paul Rodgers Simon Kirke Howard Leese Todd Ronning
Entiset jäsenet:  Boz Burrell Brian Howe Steve Price Gregg Dechert Larry Oakes Paul Cullen Geoff Whitehorn Dave "Bucket" Colwell Rick Wills Robert Hart Jaz Lochrie Lynn Sorenson
Levy-yhtiö:  Island Records Swan Song Records Atlantic Records Atco Records
Aiheesta muualla
Kotisivut
Infobox OKNimi-testi OK: 
Bad Company oli brittiläinen rockyhtye. Yhtye perustettiin vuonna 1973 Free-yhtyeen jälkimainingeissa. Bad Company katsotaan toisinaan niin sanotuksi superyhtyeeksi, sillä jäsenet olivat entuudestaan tunnettuja muusikoita: Paul Rodgers ja Simon Kirke tulivat Freestä, Mick Ralphs oli toiminut Mott The Hooplen kitaristina ja Boz Burrell tuli King Crimsonista. Yhtyeen managerina toimi Led Zeppelinin asioita hoitanut Peter Grant.
Heti yhtyeen ensimmäinen single ”Can’t Get Enough” oli iso hitti. Yhtyeen LP:t myivät kauttaaltaan suuria määriä 1970-luvulla, etenkin Yhdysvalloissa. Alkuperäinen Bad Company hajosi vuonna 1982, mutta palasi keikkalavoille ja studioon ilman Paul Rodgersia vuonna 1986. Yhtyeen musiikki edusti tämän jälkeen persoonattomampaa valtavirtaa. Tänä aikana vokalistina toimi muun muassa Brian Howe vuoden 1988 Dangerous Age -albumilla.
Yhtye teki Rodgersin kanssa alkuperäisellä kokoonpanolla muutaman uuden kappaleen vuonna 1999. Vuonna 2002 yhtye keikkaili uudella kokoonpanolla, jossa olivat mukana jo Freen aikoina yhdessä soittaneet Rodgers ja rumpali Kirke. Kitarassa oli Dave Colwell ja bassossa Jaz Lochrie. Kiertue jäi lyhyeksi Kirken terveydellisten ongelmien takia.
Rodgers siirtyi laulajaksi Queeniin. Tervehtynyt Kirke alkoi keikkailla jälleen vuonna 2006 ja toivoi pääsevänsä vielä joskus soittamaan Rodgersin kanssa. Toive toteutui vuonna 2008, jolloin elossa olevat jäsenet Rodgers, Kirke ja Ralphs soittivat nostalgiakeikan Hollywoodissa. Boz Burrell kuoli vuonna 2006 sydänkohtaukseen 60-vuotiaana. Brian Howe kuoli vuonna 2020 myös sydänkohtaukseen 66-vuotiaana.
Simon Kirke sanoi 30. marraskuuta 2023 Bob Jefsetzin podcastissa Bad Companyn lopettaneen toimintansa, mikä johtui Paul Rodgersin terveysongelmista.
Esikoisalbumi Bad Company (1974) valittiin vuonna 2005 hakuteokseen 1001 albumia jotka jokaisen on kuultava edes kerran eläessään.
Jäsenet > Viimeinen kokoonpano

Paul Rodgers – laulu, koskettimet (1973-1982, 1998-1999, 2001-2002, 2008-2019)
Simon Kirke – rummut (1973-1982, 1986-1999, 2001-2002, 2008-2019)
Howard Leese – kitara (2009-2019)
Todd Ronning – basso (2012-2019)
Jäsenet > Entiset jäsenet

Mick Ralphs – kitara (1973-1982, 1986-1999, 2008-2016)
Lynn Sorensen – basso (2008–2012)
Brian Howe – laulu, saksofoni (1986–1994; kuoli 2020)
Boz Burrell – basso (1973–1982, 1986-1987, 1998–1999; kuoli 2006)
Geoff Whitehorn – kitara (1990–1991)
Rick Wills – basso (1992–1997, 2001)
Dave ”Bucket” Colwell – kitara, koskettimet (1994–1998, 2001-2002)
Robert Hart – laulu (1994–1997)
Jaz Lochrie – basso (2000–2002, 2008
Diskografia

Bad Company (1974)
Straight Shooter (1975)
Run With the Pack (1976)
Burnin' Sky (1977)
Desolation Angels (1979)
Rough Diamonds (1982)
10 from 6 (1985) (Kokoelma)
Fame and Fortune (1986)
Dangerous Age (1988) myös "33 LP-versiona
Holy Water (1990)
Here Comes Trouble (1992)
What You Hear Is What You Get: The Best of Bad Company (1993) (live)
Company of Strangers (1995)
Stories Told & Untold (1996)
The Original Bad Company Anthology (1999) (kokoelma)
Merchants of Cool (2002) Live-CD, kappaleet eri kuin DVD-versiolla
Merchants of Cool (2002) Live-DVD
Hard Rock Live (2010)
Live at Wembley (2011)
Aiheesta muualla

Kuvia tai muita tiedostoja aiheesta Bad Company Wikimedia Commonsissa
Bhutanin ngultrum

| Bhutanin ngultrum |
| --- | --- |

ISO 4217 -koodi:  BTN
Keskuspankki:  Bhutanin keskuspankki
Esitelty:  1974
Käyttäjät:  Bhutan
Jaettava yksikkö:  chetrum
Bhutanin ngultrum (BTN) on Bhutanin rahayksikkö. Se on ollut käytössä vuodesta 1974 lähtien ja on maan virallisena valuuttana Intian rupian rinnalla. Luontihetkellään se perustettiin korvaamaan Bhutanin rupia ja se on arvoltaan saman suuruinen maan toisen valuutan, Intian rupian, kanssa. Bhutanin ngultrum jakaantuu 100 chetrumiin.
Bhutanin ngultrumia ei vaihdeta sellaisenaan muiden maiden valuuttoihin, vaan se on vaihdettavissa ainoastaan Intian rupiaan.
| Tämänhetkiset BTN-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bhutanese ngultrum
Johannes van Dijk

| Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Maa:   Alankomaat> Miesten soutu. |
| --- | --- | --- | --- |
|  Pronssia | Pariisi 1900 | kahdeksikko |  |
Johannes Wilhelmus Maria van Dijk (4. heinäkuuta 1868 Amsterdam – 25. elokuuta 1938 Amsterdam) oli alankomaalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa kahdeksikossa pronssia Minerva Amsterdamilla. Hän työskenteli myöhemmin lääkärinä Amsterdamissa.
Music of Bill Evans

| Music of Bill Evans Kronos Quartet |
| --- | --- | --- |

Studioalbumin tiedot
 Äänitetty : Fantasy Studios, Berkeley, Kalifornia
 Julkaistu: 1986
 Tuottaja(t): Orrin Keepnews
 Tyylilaji: taidemusiikki, jazz
 Kesto: 41.17
 Levy-yhtiö: Landmark Records (LANDMARK LCD-1510-2)
Kronos Quartetin muut julkaisut
| Terry Riley: Cadenza on the Night Plain 1985 | Music of Bill Evans 1986 | Kronos Quartet 1986 |
Music of Bill Evans on yhdysvaltalaisen jousikvartetti Kronos Quartetin albumi, joka julkaistiin vuonna 1986 levymerkillä Landmark Records. Albumi sisältää Bill Evansin sävellyksiä.
Kappaleet

Kaikki kappaleet säv. Bill Evans ellei toisin mainita.
Waltz for Debby – 5.41
Very Early – 3.59
Nardis – 5.05 (säv. Miles Davis)
Re: Person I Knew – 4.25
Time Remembered – 3.14
Walking Up – 2.30
Turn Out the Stars/Guitar Improvisation – 6.32
Five – 2.39
Peace Piece – 7.12
Kronos Quartet

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Kronos Quartet > Sessiomuusikot

Eddie Gomez – basso (kappaleet ”Waltz for Debby”, ”Very Early” ja ”Nardis”)
Jim Hall – kitara (kappaleet ”Walking Up”, ”Turn Out The Stars/Guitar Improvisation” ja ”Five”)
Arviot

Allmusic:
Aiheesta muualla

Music of Bill Evans discogs.com-sivustolla
Joey Gaydos

Joseph "Joey" Gaydos (s. 18. huhtikuuta 1991) on yhdysvaltalainen näyttelijä. Hän esitti kitaristinalku Zack Mooneyhamin roolin komediaelokuvassa School of Rock (2003).
Gaydos syntyi Michiganissa vanhempiensa ainoana lapsena ja aloitti kitaransoiton kolmevuotiaana. Hän on maininnut olevansa kiinnostuneempi musiikillisesta urasta kuin elokuvissa esiintymisestä.
Aiheesta muualla

Joey Gaydos Internet Movie Databasessa. (englanniksi)
Joey Bosa

| Joey Bosa |
| --- | --- |

Henkilötiedot
Syntynyt: 11. heinäkuuta 1995 (ikä 29) Fort Lauderdale, Florida
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  122 kg
Pelipaikka:  Puolustuksen linja (DE)
Seura
Pelinumero:  97
Seura:  Los Angeles Chargers
Sarja:  NFL
Pelaajaura
NFL-varaus:  3. varaus, 2016 [Los Angeles Chargers]]
Pääsarjaura:  2016–
Joey Bosa (s. 11. heinäkuuta 1995 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän edustaa NFL-liigassa pelaavaa Los Angeles Chargersia.
Bosa oli vuoden 2016 NFL:n varaustilaisuuden kolmas varaus. Hän pelasi ennen ammattilaisuraansa Ohion osavaltionyliopistossa.
Muuta

Bosan isä John Bosa oli myös ykköskierroksen varaus, ja pelasi NFL:n Miami Dolphinsissa kolme kautta vuosina 1987–1989.Bosan veli Nick Bosa pelaa myös NFL-liigassa edustaen San Fransisco 49:ers joukkuetta.  Bosan iso-isoisä Tony Accardo oli yksi Chicagon mafian tunnetuimpia johtohahmoja.
Birger von Troil

Birger von Troil
Birger Gustaf Samuel von Troil (12. maaliskuuta 1868 Vaasa – 13. lokakuuta 1926 Helsinki) oli suomalainen vapaaherra, eversti, pankinjohtaja ja Viipurin läänin kuvernööri.
Elämä ja ura

Birger von Troil kuului von Troil -aatelissukuun. Hänen vanhempansa olivat kuvernööri ja senaattori Axel Gustaf Samuel von Troil ja Fredrika Elisabeth Bergbom. Hänen isoisiään olivat kuvernööri Samuel Werner von Troil vanhempi ja senaattori Johan Erik Bergbom. Kansanedustaja Eric von Troil oli hänen veljensä ja koulun- ja teatterinjohtaja Mathilda von Troil hänen siskonsa. Von Troilin puoliso oli Heléne Therése Osberg.
Von Troil kävi Haminan kadettikoulun vuosina 1882–1886 ja keisarillisen paašikoulun vuosina 1886–1888. Hän palveli upseerina Suomen kaartissa 1888–1903 ja Suomen sotaväen päällikköhallituksen adjutanttina 1900–1902, minkä jälkeen hän jätti sotapalveluksen. Hän sai eronsa yhteydessä vuonna 1903 everstin arvon. Von Troil oli Uudenmaan Osakepankin johtokunnan jäsenenä 1903–1906 ja valtiosihteerinviraston virkamiehenä Pietarissa 1906–1907.
Von Troil nimitettiin kesäkuussa 1907 Viipurin läänin kuvernööriksi. Hän pyrki rauhoittamaan levotonta lääniä ja torjumaan tiukalla laintulkinnalla toisen sortokauden venäläistämispyrkimyksiä sekä vaati Terijoella vuonna 1906 tapahtuneen Mihail Herzensteinin murhan puolueetonta tutkintaa. Venäjän kansallismielinen lehdistö alkoi hyökkäillä von Troilia vastaan, ja keisari Nikolai II erotti hänet virasta marraskuussa 1910 Suomen kenraalikuvernöörin F. A. Seynin vaatimuksesta. Erottamisen perusteena käytettiin sitä, että von Troil oli soveltanut leimaveroissa leimasuostunta-asetusta, jonka eduskunta oli säätänyt uutta yleisvaltakunnallista lainsäädäntöjärjestystä rikkoen. Hän oli myös kieltäytynyt toimeenpanemasta erästä Seynin vaatimaa kotietsintää Terijoella. Von Troil sai kuvernöörikautenaan kamariherran arvonimen vuonna 1909.
Von Troil osallistui aatelissäädyssä valtiopäiville 1897 ja 1904–1905.
Myöhemmin von Troil oli jäsenenä Suomen Yhdyspankin ja sen seuraajan Pohjoismaiden Yhdyspankin johtokunnissa vuosina 1912–1926.
Joey DeMaio

| Joey DeMaio |
| --- | --- |
 Joey DeMaio soittamassa erikoislaatuista pikkolobassoaan vuonna 2010.
Henkilötiedot
Syntynyt: 6. maaliskuuta 1954 (ikä 70) Auburn, New York
Ammatti:  basisti, manageri
Muusikko
Aktiivisena:  1980–
Tyylilajit:  heavy metal power metal true metal
Soittimet:  basso, kosketinsoittimet
Yhtyeet:  Manowar
Levy-yhtiöt:  Magic Circle Music 
  [ Muokkaa Wikidatassa ] [ ohje ]  
Joey DeMaio (s. 6. maaliskuuta 1954 Auburn, New York) on heavy metallia soittavan yhdysvaltalaisen Manowar-yhtyeen basisti. Hän on myös italialaisen power metal -yhtye Rhapsody of Firen manageri. DeMaio on myös työskennellyt Black Sabbathin basso- ja pyroteknikkona yhtyeen Heaven and Hell -kiertueella vuosina 1980–1981.
Diskografia > Manowar

Battle Hymns (1982)
Into Glory Ride (1983)
Sign of the Hammer (1984)
Hail to England (1984)
Fighting the World (1987)
Kings of Metal (1988)
The Triumph of Steel (1992)
Louder Than Hell (1996)
Warriors of the World (2002)
Gods of War (2007)
Jorge Batlle Ibáñez

| Jorge Luis Batlle Ibáñez |
| --- | --- |
 Jorge Batlle Ibáñez.
Uruguayn 38. presidentti
 1. maaliskuuta 2000 – 1. maaliskuuta 2005  
Edeltäjä:  Julio María Sanguinetti
Seuraaja:  Tabaré Vázquez
Henkilötiedot
Syntynyt: 25. lokakuuta 1927 Montevideo, Uruguay
Kuollut: 24. lokakuuta 2016 (88 vuotta) Montevideo, Uruguay
Puoliso:  Noemí Lamuraglia Mercedes Menafra
Tiedot
Puolue:  Partido Colorado
Jorge Luis Batlle Ibáñez (25. lokakuuta 1927 Montevideo – 24. lokakuuta 2016 Montevideo) oli Uruguayn presidentti 2000–2005. Hän oli Colorado-puolueen jäsen.
Lakimies, tohtori Jorge Batlle Ibáñez valittiin Uruguayan presidentiksi marraskuussa 1999, ja hänen virkakautensa alkoi 1. maaliskuuta 2000. 1. maaliskuuta 2005 hän jätti virkansa seuraavalle presidentille, Tabaré Vázquezille. Jorge Batlle Ibáñez oli Uruguayan neljäs presidentti Batllen perheestä, myös hänen isänsä oli maan presidentti. Batlle aloitti poliitikon uransa jo nuorena, vuonna 1958 hänet valittiin ensimmäistä kertaa maan kongressiin.
Besalel

Maalaus Besalelista.
Besalel  (hepr. ‏בְּצַלְאֵל‎, Betzalel) oli Toisessa Mooseksen kirjassa esiintyvä taiteilija ja käsityöläinen. Raamatun tarinassa hän esiintyy Ilmestysmajan päärakentajana Toisen Mooseksen kirjan mukaan Besalel valmisti myös liitonarkin. Liitonarkun rakentamisesta on kuvaus myös viidennessä Mooseksen kirjassa, mutta Viidennen Mooseksen kirjan kuvauksen mukaan liitonarkkia ei tehnytkään Besalel vaan Mooses itse.
Bes

Bes tai BES voi tarkoittaa seuraavia:
Bes, muinaisegyptiläinen kääpiöjumala
bes, roomalainen pronssiraha
bes, alennetun h-sävelen nimi eräissä kielissä (suomessa b)
BES-järjestelmä, betonielementtistandardi.
Baldwin Lonsdale

| Baldwin Lonsdale |
| --- | --- |

Vanuatun presidentti
 22. marraskuuta 2014 – 17. kesäkuuta 2017  
Edeltäjä:  Philip Boedoro (virkaatekevä)
Seuraaja:  Esmon Saimon (virkaatekevä) Tallis Obed Moses
Henkilötiedot
Syntynyt: 5. elokuuta 1948 Nereningman, Mota Lava, Uudet-Hebridit
Kuollut: 17. kesäkuuta 2017 (68 vuotta) Port Vila, Vanuatu
Puoliso:  Lilian Sarginson
Tiedot
Puolue:  sitoutumaton
Baldwin Jacobson Lonsdale (5. elokuuta 1948 Nereningman, Mota Lava, Uudet-Hebridit – 17. kesäkuuta 2017 Port Vila, Vanuatu) oli Vanuatun presidentti 2014–2017. Hän toimi ennen presidenttiyttään muun muassa anglikaanisen kirkon pappina ja Torban maakunnan pääsihteerinä. Vaikka presidentti on Vanuatulla lähinnä seremoniallinen, hän on virkakaudellaan taistellut maansa korruptiota vastaan.
Nuoruus ja perhe

Baldwin Lonsdale syntyi vuonna 1948 Nerenigmanin kylässä Mota Lavan saarella. Hän oli yksi perheensä 11 lapsesta. Hän kävi peruskoulunsa Mota Lavassa ja opiskeli sen jälkeen Aoban saarella 1964–1967. Teologiaa Lonsdale opiskeli Salomonsaarilla Bishop Paterson Collegessa ja Aucklandissa St John’s Collegessa.
Lonsdale oli naimisissa Lilian Sarginsonin kanssa. Avioliitto oli päätynyt Sarginsonin kuolemaan. He saivat kuusi lasta.
Ura > Ennen presidenttiyttä

Lonsdale työskenteli vuodet 1972–1975 Port Vilassa australialaisen varustamon Burns Philpin palveluksessa ja sen jälkeen British National Servicellä. Hän toimi Uusilla-Hebrideillä brittihallinnon rekrytoijana. Hän jätti tehtävät toimiakseen anglikaanisen kirkon pastorina.
Lonsdale oli 1987–1991 Torgil Rural Training Centerin opettaja ja rehtori ja 1991–1998 Vanuatun hallinnon nuorisokoordinaattori. Vuodet 1998–2006 hän toimi Torban maakunnan pääsihteerinä. Tämän tehtävän jälkeen Lonsdale jatkoi pastorina.
Ura > Presidenttinä

Lonsdalesta valittiin vuonna 2014 Vanuatun presidentiksi, jolla on pitkälti lähinnä seremoniallinen asema. Presidenttinä häntä edelsi parlamentin puhemies Philip Boedoro, joka toimi virkaatekevenä presidenttinä presidentin valinnan ajan. Vanuatussa presidentin valitsee valitsijamiehistö, jossa uuden presidentin tulee saada kaksi kolmasosaa äänistä. Lonsdale valittiin presidentiksi kahdeksannella kierroksella, Vanuatun historian pisimmäksi venyneessä äänestyksessä. Siinä häntä äänesti 46 58:sta valitsijamiehestä.
Lonsdale osallistui maaliskuussa 2015 Japanissa luonnonkatastrofeja ja riskinhallintaa käsittelevään maailmankonferenssiin, kun 5. luokan sykloni Pam iski Vanuatulle. Siellä Lonsdale piti tunteikkaan vetoomuksen kansainvälisestä avusta, joka edesauttoi humanitäärisen avun saamisesta Vanuatulle.
Vaikka presidentillä on Vanuatulla vain vähän valtaa, Lonsdale käytti sitä vuoden 2015 lopulla. Parlamentin puhemies Marcellino Pipite toimi lokakuussa presidentin sijaisena, kun Lonsdale oli ulkomailla. Pipite käytti rooliaan hyväkseen ja vapautti ”presidentilisellä armahduksella” itsensä ja 13 muuta parlamentaarikkoa lahjontatuomiolta. Pipite ja muut parlamentaarikot olivat saaneet noin 35 miljoonaa vatua oppositiopoliitikoilta epäluottamuslauseen kannattamiseksi. Heidät oltiin tuomitsemassa 22. lokakuuta syytteistä, joiden maksimituomio oli 10 vuotta vankeutta. Pipite perusteli armahdusta Vanuatun vakauden säilyttämisellä.
Lonsdale palasi pian sen jälkeen Vanuatulle, kun Pipite oli armahtanut itsensä. Lonsdale oli tapauksesta hyvin pettynyt ja kertoi televisiossa olevansa ”häpeissään ja surullinen” vallan väärinkäytöksestä. Lonsdale peruuttikin armahduksen. Kun 14 hallituspoliitikkoa joutui jättämään paikkansa, oppositiolla oli kaksi kolmasosa parlamentista. Lonsdale hajottikin marraskuussa parlamentin ja määräsi uudet vaalit. Lonsdalen toimia on laajasti pidetty ratkaisevana iskuna Vanuatun poliittisen korruption kulttuurille. Uudelle parlamentille pitämässään puheessaan hän painotti Vanuatun uutta tulevaisuutta.
Lonsdale kuoli sydänkohtaukseen kesken virkakautensa kesäkuussa 2017. Parlamentin puhemiehestä Esmon Saimonista tuli virkaatekevä presidentti, ja perustuslain mukaan valitsijamiehistön pitää valita uusi presidentti kolmessa viikossa.
Bhutanin parlamentti

| Bhutanin parlamentti> Tyyppi |
| --- | --- |
Tyyppi:  kaksikamarinen
Historia
Perustettu:  2008
Kokoonpano
Edustajia:  47 kansalliskokouksessa, 25 kansallisneuvostossa  
Puolueet:  Alahuone:  30: Kansan demokraattinen puolue  17: Bhutanin Tendrel-puolue Ylähuone:  20: sitoutumattomia  5: kuninkaan valitsemia
Bhutanin parlamentti (dzongkhaksi རྒྱལ་ཡོངས་ཚོགས་ཁང‎, Rgyal-yongs tshogs-khang / Gyelyong tshokhang) on Bhutanissa toimiva kaksikamarinen parlamentti. Parlamentin ylähuone on Bhutanin kansallisneuvosto ja alahuone Bhutanin kansalliskokous. Bhutanin kansallisneuvostossa on 25 edustajaa, joista 20 sitoutumatonta valitaan vaaleilla ja kuningas valitsee viisi. Kansalliskokouksen 47 edustajaa valitaan vaaleilla. Vaalit toimitetaan joka viides vuosi.
Kansalliskokouksen 47 edustajaa edustivat vuoden 2024 vaalien jälkeen kahta puoluetta: 30 kuului Kansan demokraattiseen puolueeseen ja 17 kuului Bhutanin Tendrel-puolueeseen.
Parlamentin alahuoneessa on kaksi ja ylähuoneessa kolme naisedustajaa.
Historia

Vuonna 1953 perustettiin ensimmäinen kansanedustuslaitos Bhutaniin, jossa oli 36 jäsentä. Näistä 15 edusti kansaa, ja muut oli nimitettyjä. Kyseinen yksikamarinen parlamentti lakkautettiin vuonna 2007, ja tilalle nousi nykyinen kaksikamarinen parlamentti vuonna 2008.
Beram Kayal

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2. toukokuuta 1988
Syntymäpaikka: Jadeidi, Israel
Pelipaikka: keskikenttä
Pituus: 178 cm
Seura
Seura:  Bnei Sakhnin
Junioriseurat
2002–2006:  Maccabi Haifa
Seurat
| Vuodet | Seura | O | (M) |
| 2006–2010 |  Maccabi Haifa | 92 | (6) |
| 2010–2015 |  Celtic | 86 | (2) |
| 2015–2020 |  Brighton | 118 | (4) |
| 2019–2020 | →  Charlton | 6 | (0) |
| 2020– |  Bnei Sakhnin | 17 | (3) |
Maajoukkue
| 2004–2005 |  Israel U17 | 12 | (1) |
| 2006 |  Israel U18 | 4 | (1) |
| 2005–2007 |  Israel U19 | 23 | (7) |
| 2007–2010 |  Israel U21 | 11 | (1) |
| 2008– |  Israel | 45 | (2) |
 Seurajoukkueuran tilastot kattavat vain kansalliset sarjat, päivitetty 20. maaliskuuta 2021.  Maajoukkueuran tilastot päivitetty 4. huhtikuuta 2020.
Beram Kayal (usein myös muodossa Biram Kayal; hepr. ‏בירם כיאל‎‎; s. 2. toukokuuta 1988 Jadeidi) on israelilainen jalkapalloilija, joka edustaa kotimaassaan Bnei Sakhninia. Oikeajalkainen Kayal on pelipaikaltaan keskikenttäpelaaja. Hän pelaa myös Israelin jalkapallomaajoukkueessa.
Ura > Seurajoukkueura

Kayalin kasvattajaseura on hänen kotimaansa Maccabi Haifa, jota hän edusti pääsarjassa vuodet 2006–2010. Israelissa Kayal voitti kahdesti kotimaansa mestaruuden ja kerran Toto Cupin.
Kesällä 2010 Kayal siirtyi Skotlannin Valioliigan Celtic FC:hen. Celticissä Kayal pelasi Mestareiden liigaa sekä voitti Skotlannin mestaruuden neljästi: kausina 2011–2012, 2012-2013, 2013-2014 sekä 2014–2015, jolloin tosin jätti seuran kesken kauden. Skotlannin Cupin hän voitti 2011 ja 2013. Ensimmäisen maalinsa Mestareiden liigassa Kayal iski lokakuussa 2013 AFC Ajaxin verkkoon. Kauden 2010–2011 jälkeen hänet valittiin Skotlannin Valioliigan tähdistöön. Yhteensä Kayal pelasi Celticissä 86 liigaottelua tehden kaksi maalia.
Tammikuussa 2015 Kayal siirtyi Englannin mestaruussarjan Brighton & Hove Albioniin. Hän pelasi kahden ja puolen kauden aikana 83 mestaruussarjaottelua ja onnistui kolme kertaa maalinteossa. Kaudesta 2017–2018 lähtien Brighton on pelannut Valioliigassa, jossa Kayal on tehnyt 37 ottelussa yhden maalin. Syyskaudella 2019 hän pelasi kuusi mestaruussarjaottelua lainasopimuksella Charltonissa.
Ura > Maajoukkueura

Lähes kaikkia Israelin nuorten maajoukkueita edustanut Kayal debytoi Israelin jalkapallomaajoukkueessa syyskuussa 2008 MM-karsintaottelussa Sveitsiä vastaan. Ensimmäisen maajoukkuemaalinsa Kayal teki Latviaa vastaan vuonna 2011 EM-karsintaottelussa ja toisen maalinsa Kansojen liigan ottelussa Skotlantia vastaan marraskuussa 2018. Hän on pelannut 45 maaottelua.
Käännös suomeksi
Berens River First Nation

Berens River First Nation on Berens Riverin kylän tuntumassa ja Berensjoen varrella Manitoban provinssissa Kanadassa sijaitseva First Nations -intiaanireservaatti. Reservaatti sijaitsee Winnipegjärven pohjoisaltaan itärannalla noin 270 kilometriä pohjoiseen Winnipegistä. Intiaanireservaatin väkiluku on noin 1 300 asukasta, lisäksi varsinaisen reservaatin ulkopuolella elää noin 700 asukasta. Reservaatin pinta-ala on 2 795 hehtaaria.
Reservaatti ylläpitää Berens River Community Centre -asukastupaa. Paikalliset palvelut keskittyvät pääasiassa matkailuelinkeinon ympärille.